钦定古今图书集成/明伦汇编/氏族典/第348卷 > 周镳
## 钦定古今图书集成/明伦汇编/氏族典/第348卷 > 周镳

按《明外史姜曰广传》：“周镳，字仲驭，金坛人。父秦峙，云
南布政使。镳崇祯元年进士，授礼部主事，进郎中，为
给事中。韩如愈论罢福王，立于南京，马士英以镳主
立潞王，议令朱统。”劾之，王令刑部逮治。先是，阮大
铖居金陵，诸名士出留都防乱；公揭讨之；主之者镳
也；大铖以故恨镳。明年，左良玉称兵，镳友人左国棅、
沈士柱皆尝列名防乱；公揭避大铖客良玉所。大铖
谓镳召良玉兵；王乃赐镳自尽。